તમે દિવસમાં ચાર વાર સંબંધ રાખો, પરંતુ તમને કે તમારા સાથીને જો જાતીય સંતોષ ન મળતો હોય તો એ જાતીય સંબંધ ઉત્તમ ન કહી શકાય, પણ જો તમે અઠવાડિયામાં એક જ વાર સંબંધ રાખતા હોય અને તમને અને તમારા સાથીને પૂરતો જાતીય સંતોષ મળી જતો હોય, ચરમસીમાનો અનુભવ થતો હોય તો તે જાતીય સંબંધ ઉત્તમ કહેવાય. કેટલીવાર સેક્સ કરો છો તે મહત્ત્વનું નથી, પરંતુ કેવી રીતે કરો છો તે અગત્યનું છે. દિવસમાં કેટલીવાર કે અઠવાડિયામાં ઓછામાં ઓછું કેટલીવાર સેક્સ માણવું જ જોઈએ તેનો કોઈ નિયમ નથી. જો બંને સાથીઓની ઇચ્છા હોય તો મનમાં આવે તેટલીવાર જાતીય સંબંધ રાખી શકાય છે, પરંતુ જો પતિ-પત્નીમાંથી કોઈ એકની ઇચ્છા ન હોય કે થાકી ગયા હોય તો જબરજસ્તી સમાગમ ન કરવો જોઈએ. હસ્તમૈથુનથી આપના દોડવાની પ્રેક્ટિસ ઉપર કોઈ જ આડઅસર નહીં થાય. હસ્તમૈથુન એક નોર્મલ સાહજિક પ્રક્રિયા છે. જાતીય સક્રિયતા આવ્યા બાદ મોટાભાગના પુરુષો અને સ્ત્રીઓએ હસ્તમૈથુન તેમના જીવનકાળમાં કર્યુંં જ હોય છે.